da da la da da en sv da da da da da da da tr sv tr da de en da sv da da da da da da da da da da da da da da da da da da da da da da da da da da da da da da da da da da da da da da da da da da da da da da da da da sv da da da da da da da da da da da en da da da da nl da da en da da en da da da da en en en da da da en da en da da da da da da da da da da da da da sv ceb nl da da it da da sv da da da da da da da da da da da da da da da da cs da da da da en en da da en da de de da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Kan du overhovedet optage dine vitaminer, mineraler og Q10
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
Kan du overhovedet optage dine vitaminer, mineraler og Q10
- eller er dine tilskud spild af penge?
Vi bør selvfølgelig forvente, at vores kosttilskud kan optages og har en virkning. Men det kræver, at vi selv gør en indsats og søger dokumentation. For mange tilskud med multivitaminer, Q10, selen, chrom, magnesium og jern er i en så dårlig kvalitet, at de ikke optages godt nok. Aldringsprocesser kan i sig selv forringe optagelsen af flere vitaminer og mineraler. Det samme gælder mangel på fedtstoffer, for meget calcium, syreneutraliserende medicin og anden medicin, som der også bør tages højde for.
Vitaminer, mineraler og Q10 indgår i en række enzymprocesser, som er vigtige for cellernes energiomsætning og særlige funktioner. Men næringsstofferne er også med til at beskytte vores celler, organer og kredsløb. Det betyder, at virkningen af kosttilskud ofte er mere langsigtet, når det gælder forebyggelse af sygdom, åreforkalkning og tidlig død. Derfor er det uhyre vigtigt, at vi kan optage og udnytte de forskellige kosttilskud. Både på kort sigt og på lang sigt.
Vælg tilskud med dokumentation for kvalitet
Markedet med kosttilskud er en jungle, hvor det er let at blive vildledt. Det kan derfor betale sig at vælge kosttilskud i en kvalitet, som kroppen kan optage og udnytte, og måske undersøge, om der foreligger videnskabelig dokumentation.
For eksempel viser det sig, at effekten af et patenteret Q10 produkt, som har vist gode resultater i flere studier, slet ikke kan overføres til andre Q10 produkter.
Der er også en afgørende forskel på, om mineraler som chrom og selen optræder i tilskud som chromgær og selengær eller i uorganiske og isolerede former, som kroppen har vanskeligt ved at optage og udnytte.
Råvarens kvalitet, dens forarbejdning og indpakning har alt i alt en afgørende betydning for optageligheden og virkningen i kroppen.
Kosttilskud er registreret i Fødevarestyrelsen, men kontrollen er begrænset
Alle nye kosttilskud skal registreres i Fødevarestyrelsen, men det betyder ikke, at de er godkendte og lovlige. Fødevarekontrollen udfører kun stikprøvekontrol. Derfor er der ingen garanti for kvalitet og indhold i forbindelse med kosttilskud. Eller om de overhovedet optages i kroppen.
Q10 er livsvigtigt, men de fleste Q10 produkter har ingen eller en begrænset effekt
Q10 er et co-enzym, der indgår i alle cellers energiomsætning. Q10 virker samtidig som en antioxidant, der beskytter celler og deres DNA mod oxidativ stress forårsaget af frie radikaler.
Den primære kilde til Q10 er vores egen produktion, men den falder gradvist fra 20-årsalderen, og mange mærker det især efter 40-50-årsalderen i form af faldende vitalitet. Kolesterolsænkende medicin kan også sænke egenproduktionen.
Mange tager tilskud med Q10 for at få mere energi, her og nu, og Q10´s funktion som antioxidant virker mest på sigt ved at beskytte vores hjerte, kredsløb og celler.
Men kroppen har faktisk svært ved at optage langt størsteparten af Q10-præparater på markedet. Det skyldes, at det aktive stof ryger direkte igennem fordøjelsen uden nogensinde at nå frem til cellerne. Forbrugerne betaler altså, uden at vide det, for præparater med ingen eller en ganske beskeden effekt. Det er ikke alene spild af penge. Det indebærer også, at videnskabelige studier udført med disse effektløse præparater ikke giver målbare resultater.
Vigtigt med styr på fremstilling af Q10
Q10 et fedtopløseligt stof. Derfor er de fleste Q10 tilskud i form af kapsler, hvor Q10 ligger i en vegetabilsk olieblanding. Det er dog en udbredt misforståelse, at dette er nok til, at kroppen kan optage det aktive stof. Q10-molekylerne i den oliefyldte kapsel har nemlig en tendens til at klumpe sig sammen og danne store, svært opløselige og ufordøjelige krystaller. Det er et helt naturligt fænomen, der sker i det øjeblik, oliens temperatur er lavere end 480 C.
Fremstillingen af et godt Q10 produkt kræver derfor en patenteret kombination af olier med forskelligt smeltepunkt samt en særlig opvarmningsteknik, som forhindrer Q10-molekylerne i at danne krystaller inde i kapslerne. Ved at gøre dette, forvandles de uopløselige Q10-krystaller til noget, der minder om snefnug. I modsætning til de kompakte krystaller, som Q10-molekylerne normalt danner, har ”snefnuggene” en masse forgreninger og dermed en åben og porøs overflade. Dette bevirker, at de kan opløses fuldstændigt ved normal kropstemperatur. Det betyder med andre ord, at Q10-molekylerne aldrig danner kompakte, ufordøjelige krystaller inde i kapslerne. I stedet danner de letopløselige snefnug-strukturer, som opløses fuldstændig, når de kommer ned i fordøjelsen. Q10-molekylerne er derfor helt frie af hinanden og kan optages i blodet.
Det kan derfor svare sig at vælge et Q10 produkt med denne unikke og patenterede metode, som forbedrer kroppens optagelse af det aktive stof, og hvor der også er dokumentation på, at det virker.
I princippet kan optageligheden af forskellige kosttilskud variere fra 0-100 procent. Og kun gennem placebokontrollerede studier på mennesker, er det muligt at fastslå, om et kosttilskud overhovedet virker.
Forskel på selentilskud kan være et spørgsmål om liv og død
Alle vores celler indeholder selen, og det indgår i omkring 30 selenoproteiner, som har betydning for energiomsætningen, immunforsvaret, stofskiftet, fertiliteten, kræftforebyggelsen og mange andre funktioner.
Selen findes især i fisk, skaldyr, indmad, æg, mejeriprodukter og paranødder. Men danske afgrøder er generelt fattige på selen. Og selvom fisk og skaldyr regnes for at være gode kilder, kan vi ikke få nok ved at spise fisk og skaldyr fem dage om ugen. Det fremgår af en undersøgelse, som er foretaget af forskere fra blandt andet Kræftens Bekæmpelse.
Allerede i 1996 dokumenterede den amerikanske forsker Larry Clark i det såkaldte NPC studie (National Prevention of Cancer), at tilskud med 200 mikrogram selengær, der indeholder mange organiske selenforbindelser, kunne reducere risikoen for kræftdødsfald med 50 %.
Men desværre henvises der ofte til det senere SELECT studie, hvor man også gav tilskud med selen samt E-vitamin. Men her var der ingen kræftforebyggende virkning. Det skyldes blandt andet, at forskerne gav selentilskud i form af selenmethionin, der i modsætning til selengær ikke har vist særlige resultater mod kræft. Og desuden var E-vitaminet syntetisk.
Derfor er det misvisende, at SELECT studiet bruges til at fraråde tilskud med selen i kræftforebyggelsen. Man burde derimod oplyse, at tilskud med selenmethionin ikke kan forventes at have nogen effekt, og i stedet anbefale tilskud med selengær, som tilsyneladende kan redde millioner af menneskeliv i selenfattige områder som for eksempel Europa.
Selentilskud kan kompensere for det lave selenindtag, og tilskud baseret på selengær, der indeholder mange selenforbindelser, giver den største lighed med selenvariationen i selenrig kost.
Chrom er godkendt af EFSA, Den Europæiske Fødevare Sikkerhedsautoritet, til regulering af et normalt blodsukker og normal omsætning af makronæringsstoffer. EFSA har desuden konkluderet at chromgær kan have en optagelighed i kroppen, der er op til 10 gange højere end de syntetisk fremstillede chromprodukter baseret på picolinat og chlorid. Så hvis man ønsker at regulere sit blodsukker med sund kost og et tilskud med chrom er det bedst at vælge et produkt med chromgær.
Det er vigtigt at de aktive stoffer i et kosttilskud kan optages i blodbanen og trænge helt ind i cellerne, hvor de mange enzymprocesser foregår.
Magnesiumtilskud bør virke på andet end afføringen
Magnesium findes især inde i cellerne, hvor det indgår i mere end 350 enzymprocesser. Magnesium har særlig stor betydning for knoglerne, samt energiomsætningen, nervesystemet, musklernes funktion, fordøjelsen, væskebalancen og blodtrykket.
Magnesium indgår både i kosttilskud og visse lægemidler.
Forbindelser som magnesiumcarbonat, magnesiumacetat, magnesiumorotat og magnesium aminosyrekelat optages let og kan derfor nå helt ind i cellerne.
Magnesiumoxid (E530) er et tablethjælpestof, der også anvendes mod halsbrand og forstoppelse (Magnesia). Magnesiumforbindelsen optages meget dårligt, og den hjælper ikke på kroppens magnesiumstatus.
Op til 40 % af danske kvinder lider af jernmangel, især på grund af menstruation, og 20 % af danske gravide kvinder udvikler også jernmangel.
Jern og jerntyper i tilskud
Det meste jern indgår i de røde blodlegemers hæmoglobin, som forsyner kroppens celler og væv med ilt, og en mindre del indgå i vigtige enzymer, blandt andet i hjernen.
Jern fra animalske kilder (hæmjern) optages bedre end jern fra vegetabilske kilder (ikke-hemjern). Den optimale optagelse kræver desuden tilstrækkelig mavesyre og C-vitamin.
Normalt bør man dog kun tage jerntilskud, hvis der er konstateret en jernmangel. Det skyldes at jern i større mængder forårsager dannelse af frie radikaler, som er sundhedsfarlige.
Kosttilskud skal altid skal tages sammen med et måltid. Dette sikrer en bedre optagelse, og at næringsstofferne kan arbejde sammen.
Tilstande der forringer selve optagelsen af vitaminer og mineraler
For lidt mavesyre og syreneutraliserende medicin forringer optagelsen af B-vitaminer, calcium, magnesium og jern.
Den enorme tarmflora består af mælkesyrebakterier og andre mikroorganismer, som spiller en stor rolle i fordøjelsen og optagelsen af næringsstoffer. Hvis tarmfloraen kommer ud af balance på grund af usund kost, antibiotika, stress og andre faktorer forringes optagelsen.
En kost uden fedtstoffer hæmmer optagelsen af de fedtopløselige vitaminer som A, E, D og K.
Fytin i korn og brød
Fytin findes i form af salte (fytater) i alle kornsorter. Fytin binder calcium, zink, jern og magnesium, som bortgår med afføringen. Ved omdannelse af korn til brød og andre levnedsmidler må man derfor tilstræbe at spalte fytinet ved hjælp af enzymet fytase, som de fleste kornsorter indeholder. Spaltningen kan foregå ved langtidshævning af brød i 24 timer eller ved at sætte korn og/eller frø i blød i 24 timer.
For meget calcium fra mejeriprodukter og tilskud hæmmer optagelsen af jern og udnyttelsen af magnesium.
Et stort forbrug af kaffe og te
Indholdet af garvesyre binder jern
Oxalsyre findes i en række planter som spinat, te, rabarber og kakao. Et stort indtag af oxalsyre kan hæmme optagelsen af calcium, magnesium og jern
Når man kommer op i årene, kan det blive vanskeligere at optage og udnytte visse næringsstoffer. Det kan blandt andet skyldes træge enzymprocesser. Egenproduktionen af Q10 falder gradvist fra 20-25-årsalderen og livet ud. Det er også kendt, at ældre for eksempel har meget vanskeligere ved at optage zink og B12-vitamin.
Medicin kan hæmme optagelsen og udnyttelsen af flere næringsstoffer, som bør undersøges nærmere.
Hvorfor kan vi have behov for tilskud med essentielle stoffer?
Medicin, der hæmmer optagelse eller udnyttelse
Stress, graviditet, elitesport og andre individuelle behov
Alehagen U, et al. Cardiovascular mortality and N-Terminal-proBNP reduced after combined selenium and coenzyme Q10 supplementation. Int J Cardiol. 2012
Clark LC et al. "Effects of Selenium Supplementation for Cancer Prevention in Patients with Carcinoma of te Skin", Journal of te American Medical Association: 276:1957-1963 (1996).
Klein EA et al. Vitamin E and te risk of prostate cancer: Te Selenium and Vitamin E Cancer Prevention Trial (SELECT). Jama 2011
Pernille Lund. Q10 fra helsekost til epokegørende medicin. Ny Videnskab 2014
Pernille Lund. Sådan får du styr på dit blodsukker og din vægt. Ny Videnskab 2013
hvis du vil søge mere info om vitaminer og mineraler
TIP! Se også de relaterede artikler
Udbredt mangel på vitaminer og mineraler hos ældre
Frie radikaler indgår i livsvigtige og livsfarlige processer
C-vitamin til hjernen og de kognitive evner
B6-vitamin gør godt for mange funktioner
Stigende fokus på mitokondriesygdomme
Behandling med antioxidanter kan måske hjælpe kvinder med diabetes 1
Større doser kosttilskud ved øjensygdommen AMD
Hudpleje og flot teint kræver stærke antioxidanter og fedtsyrer hele livet
Selen beskytter neuroner i hjernen
Røg og alkohol fremmer rynker og aldringsprocesser
Høje doser C-vitamin dræber kræftceller
Mangel på B12-vitamin udløser træthed om dagen og søvnproblemer om natten
B-3 vitamin har positiv effekt på Parkinsons sygdom
Hvordan hænger mangel på B3-vitamin sammen med aggressioner, kannibalisme, pellagra og skizofreni?
Kan kronisk træthedssyndrom skyldes mangel på Q10?
Hvad er vitaminer og mineraler
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
frie radikaler og antioxidanter
oxidativ stress og inflammation
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering